Public procurement notice: Contract Notice
Published: 2016-07-06
Buyer: Køge Kommune, Teknik- og Miljøforvaltningen, Anlæg, Veje og Byrum
Country: DK
Region: Sjælland
Contract type: Services
Procedure: Restricted procedure
CPV classification: 71000000 | 71310000 | 71311000: Civil engineering consultancy services | 71311210 | 71320000
Estimated value: 2000000 DKK
Submission deadline: 2016-08-08
Award criteria: The most economic tender

Technical requirements: Udbuddet vedrører indgåelse af kontrakt om teknisk rådgivning. Køge Kommune ønsker at gennemføre en ombygning af Stensbjergvej fra Lyngvej til Tigervej for at sikre trafiksikkerhed og fremkommelighed såvel under byggeriet som efter indvielsen af Supersygehuset.
Strækningen, der udgør ca. 1 100 m, skal ombygges til en 4-sporet vej med midterrabat, fortov og cykelsti i vestsiden og cykelsti i østsiden. Strækningen indeholder en række kryds, der skal ombygges, og signalanlæggene skal i den forbindelse renoveres eller udskiftes.
De eksisterende jernbanebroer muliggør udvidelse af Stensbjergvej, mens vejudvidelsen nødvendiggør en forlængelse af stitunnellen nord for jernbanen.
Køge Kommune har i foråret 2016 udarbejdet et dispositionsforslag, der danner grundlag for den udbudte rådgivningsopgave, der omfatter udarbejdelse af projektforslag og hovedprojekt samt byggeledelse, fagtilsyn og projektopfølgning som optioner.
Projekteringen omfatter projektforslag og hovedprojekt i forbindelse med Kommunens ombygning af Stensbjergvej. Byggeledelse, fagtilsyn og projektopfølgning er optioner. Der skal udføres økonomiske overslag i hver fase.
Rådgiver skal varetage ledningskoordinering for Stensbjergvej i alle faser og skal påregne at afholde 1-2 ledningskoordineringsmøder i hver projekteringsfase og 1 møde med deltagelse af den valgte entreprenør. Rådgiver indkalder til møderne og skriver referater. Ledningskoordineringen skal omfatte en grundig granskning af ledningsoplysningerne, og afklaring af uklarheder med ledningsejere.
Projektering af ledningsomlægninger ud over vejafvanding skal ikke være indeholdt, men skal i givet fald aftales særskilt med bygherren. Udarbejdelse af ledningsprotokoller skal ikke være indeholdt, men skal i givet fald aftales særskilt med bygherren.
Rådgiver skal tilvejebringe de nødvendige projekteringsforudsætninger. Rådgiver skal tidligt i projektforslagsfasen udarbejde et forudsætningsnotat og løbende ajourføre dette notat gennem alle faser.
Rådgiver skal udarbejde trafikafviklingsplaner under forudsætning af opretholdelse af den fulde trafik på Stensbjergvej i begge retninger under udførelsen.
Rådgiver skal udarbejde jordhåndteringsplan. Indgåelse af aftaler med jordmodtager foretages af den udførende entreprenør iht. miljømyndighedens anvisninger.
Rådgiver skal udarbejde konstruktionsprojekt for forlængelse af den eksisterende stitunnel for Karlemosestien. Der henvises til illustration af vejudvidelsen ved stitunnelen vist på ortofoto i dispositionsforslaget. Det har ikke været muligt at skaffe tegninger af den eksisterende konstruktion. Rådgiver opfordres derfor til at besigtige forholdene på stedet inden afgivelse af tilbud.
Vedrørende vejudvidelse under de eksisterende banebroer henvises til Projektbeskrivelsens bilag 1, Oversigtsplan, snit og facade for banebroer, hvor de umiddelbare problemstillinger, de skal løses i projektet, er illustreret. Rådgiver skal selv fremskaffe yderligere materiale vedr. banebroerne.
Udvælgelsen sker på baggrund af hvilke ansøgere, der kan påvise de bedste og mest relevante referencer. I denne vurdering lægges der vægt på, at der kan påvises relevante referencer i hver af de i udbudsbetingelserne, afsnit 3.4, anførte 3 referencekategorier, og at referencerne vedr. 1. og 2. angår projekter, der er sammenlignelige med den udbudte opgave.
Der vil ved vurderingen blive lagt vægt på referencer, hvor ansøger har spillet en central rolle i forbindelse med gennemførelse af fuld CSM-proces. Der henvises til udbudsbetingelserne.
Kontrakten omfatter tre optioner på 1) bygherreleverancer, 2) offentligt EU-udbud og 3) projektopfølgning, byggeledelse og fagtilsyn under udførelsen.


Award value: 2000000